‏כ"ד תמוז, תשע"ז

‏18 יולי, 2017

**קול קורא מס' 23/7.17 למלגות ע"ש זלמן ארן לדוקטורנטים מצטיינים בחינוך לשנת 2018**

1. **רקע**

תכנית "מלגות המדען הראשי לדוקטורנטים מצטיינים בחינוך" (להלן התכנית) הינה תכנית המופעלת על-ידי משרד החינוך באמצעות לשכת המדען הראשי. מטרת התכנית פיתוח תשתיות ידע עדכניות אשר יתנו מענה לאתגרי המעשה החינוכי במאה ה- 21 ויתמכו בקידום מדיניות משרד החינוך.

התכנית יוצאת מנקודת הנחה כי ערוץ מרכזי לפיתוח ידע חדש בתחום החינוך הוא באמצעות עבודות דוקטורט. לשם כך, התכנית שמה למטרה להשקיע בדוקטורנטים מצטיינים באמצעות הענקת מלגות קיום אשר תאפשר להם להקדיש את עיקר זמנם למחקר.

למטרה זאת, מייעדת לשכת המדען הראשי לשנת 2018 עד שמונה מלגות קיום בסך 245,000 ₪ כל אחת, המתחלקות על פני שלוש שנים.

תחומי המחקרים המבוקשים במסגרת קול קורא זה הוא:

1. הוצאה פרטית על חינוך והקשר שלה להישגים.
2. פרקטיקות מיטביות ללמידה והתמקצעות של מורים.
3. קשר בין השתתפות תלמידים בתכניות מערכתיות של משרד החינוך למשתני תוצאה בגילאי 18-40.
4. פרקטיקות מיטביות לחינוך לערכים ולזהות בחינוך הפורמלי.
5. פרקטיקות מיטביות לפיתוח מיומנויות רגשיות וחברתיות בחינוך הפורמלי.
6. פרקטיקות מיטביות לקידום שוויון מגדרי במערכת החינוך.
7. הוראה איכותית בחינוך החרדי.
8. גלישה בטוחה ברשת.
9. **הגשת הבקשות:**
   1. נושא המחקר כפי שהוא מופיע בהצעת המחקר מהווה חלק בלתי נפרד מתנאי ההסכם וחריגה מהותית ממנו בהם דינה יהא כדין אי-עמידה בכל סעיף או תנאי אחר בהסכם.
   2. טופס ההגשה והמסמכים הנלווים יוגשו בשישה עותקים קשיחים ועל-גביי CD או התקן אחסון נייד USB באמצעות הרשות המוסמכת של המוסד, ותהיינה חתומות על ידי מורשי החתימה של המוסד ועל ידי המועמד, בצירוף חותמת המוסד.
   3. הנחיות להגשת הבקשה:

הצעות בהתאם לדרישות הקול קורא יש לשלוח אל:

**משרד החינוך**

**אגף רכש, מכרזים והתקשרויות**

**"תיבת המכרזים"**

**רח' שבטי ישראל 34**

**ירושלים 91911**

הבקשות יוגשו במעטפה סגורה, אשר יירשם עליה "קול קורא 23/7.17 מלגות דוקטורנטים בחינוך לשנת 2018".

* 1. הבקשות תוגשנה למשרד, באמצעות הרשות המוסמכת של המוסד לא יאוחר **מיום ראשון, כ"ו באלול תשע"ז, ה- 17.9.2017, עד השעה 11:00.** באחריות המציע לדאוג כי הצעתו תגיע במועד למשרדי אגף רכש, מכרזים והתקשרויות, תירשם ותוכנס לתיבת המכרזים.
  2. **הצעה שלא תגיע במועד לתיבת המכרזים אלא תגיע לגורם אחר במשרד החינוך, או הצעה שתימסר בפקס או בדואר אלקטרוני בלבד, לא תילקח בחשבון.** הצעה שתגיע לאחר המועד האחרון להגשת ההצעות, לא תובא לדיון ותיפסל על הסף.
  3. במידה והמציע מחליט לשלוח את ההצעה באמצעות שליח (לרבות באמצעות חברת דואר ישראל), עליו לוודא שזו הגיעה, נרשמה והוכנסה לתיבת המכרזים במועד. על המציע להיות ער לכך שאין המשרד אחראי להכנסתה של ההצעה לתיבת המכרזים. הצעה שתתקבל במשרד, גם אם לפני המועד האחרון להגשת הצעות, אולם מסיבה כלשהי לא תוכנס לתיבת המכרזים, תיפסל כהצעה שלא התקבלה במועד.
  4. לתשומת לב מגישי ההצעות, בכניסה לבניין מתקיימים סדרי אבטחה ובדיקת תעודות אישיות, קיימת בעיית חניה בסביבה, הפרעות כלליות בתנועה וכדומה אשר עלולים לגרום לעיכוב בכניסה. לפיכך על המציעים לקחת זאת בחשבון על מנת לוודא הגעה במועד לתיבת המכרזים.

1. **שאלות ופניות:**

נציגת המשרד לקול קורא זה הינה ד"ר אודט סלע, ואליה יש להפנות את כל השאלות והבירורים. **ניתן לשלוח את השאלות בכתב בלבד עד ל- 10.8.2017 בשעה 10:00 לכתובת דוא"ל**[**madan@education.gov.il**](mailto:madan@education.gov.il)**תוך ציון שם הפונה.** באחריות הפונה לוודא כי השאלות הגיעו אל נציג המשרד. לא תהיה אפשרות אחרת לקבלת מידע או לברר פרטים כלשהם בהקשר לקול קורא זה לאחר המועד האחרון למשלוח השאלות. סיכום השאלות והתשובות יפורסם באתר האינטרנט של לשכת המדען הראשי: [WWW.EDUCATION.GOV.IL/SCIENTIST](http://WWW.EDUCATION.GOV.IL/SCIENTIST)

**לשכת המדען תשיב על שאלות אשר יופנו בכתב עד שבוע לפני המועד האחרון להגשת הצעות.**

המשרד שומר לעצמו את הזכות להימנע מלהשיב לגופה של השגה אם ימצא כי מתן מענה להשגה עלול לסכל או לפגוע בהליך הקול הקורא או בתכליתו.

להלן תיאור המבנה להגשה של שאלות ובקשות הבהרה:

|  |  |
| --- | --- |
| הסעיף בקול קורא | פירוט השאלה / בקשת ההבהרה |
|  |  |
|  |  |

1. **תנאי סף להשתתפות בתכנית המלגות**

רשאים להגיש בקשות לקול הקורא מוסדות ומועמדים מטעמם העומדים בכל תנאי הסף שלהלן:

* 1. המוסד המגיש הוא מוסד מוכר להשכלה גבוהה, כמשמעותו בחוק במועצה להשכלה גבוהה, התשי"ח – 1958, המעניק תואר שלישי.
  2. המועמד הינו אזרח ישראלי או תושב קבע או בעל מעמד עולה (כמוגדר במשרד הפנים) או בעל מעמד אזרח עולה (כמוגדר במשרד לקליטת עלייה).
  3. המועמד הינו סטודנט מן המניין הלומד לקראת תואר שלישי במועד האחרון להגשת הבקשות לקול קורא זה.
  4. המועמד סיים את לימודיו לתואר שני בהצטיינות או מועמד במסלול הישיר לדוקטורט.
  5. התחום בו עוסקת תכנית המחקר של המועמד המוצגת במסגרת הבקשה הינו באחד מהתחומים המפורטים בסעיף 1 לקול הקורא.
  6. כל מוסד יוכל להגיש מטעמו עד שני מועמדים לכל תחום מבין התחומים הנ"ל.

1. **תנאי ביצוע:**
   1. המוסדות והזוכים במלגה (להלן גם "מלגאים") יתחייבו כדלהלן (הערה: התחייבות הזוכים תעשה באמצעות המוסד): לפעול בהתאם לקבוע בקול קורא זה, בהתאם לתנאי הסכם ההתקשרות בין משרד החינוך למוסד המצורף כנספח ג' לקול הקורא, וכן בהתאם לנהלי העבודה של המשרד המצורפים כנספח ב' לקול הקורא.
   2. במידה והצעה זכתה בטרם התקבל אישור לתכנית המחקר, הגשה של אישור זה תוך ארבעה חודשים מיום ההודעה על הזכייה, תהווה תנאי להפעלת המלגה.
   3. תכנית המחקר צפויה להתפרס על פני תקופה שלא תעלה על ארבע שנים עד למועד סיומה והגשתה. כל הארכה או קיצור של פרק זמן זה טעון אישור של המדען הראשי.
   4. מלגאי יקדיש את עיקר זמנו למחקר שאושר לו במסגרת הקול הקורא, ולא יעבוד בעבור תמורה כספית או תמורה בשווי כסף, למעט, עבודה בשכר בהיקף שלא יעלה על 8 שעות שבועיות בסמסטר בתפקידי הוראה או הדרכה במוסד בו הוא לומד או במוסד להכשרת עובדי הוראה.
   5. כחלק מתנאי קבלת המלגה, המלגאי יבצע עבור משרד החינוך במהלך השנה הראשונה להפעלת המלגה סקירת ספרות מחקרית או סקירת מדיניות העוסקת בתחום מחקרו, בהיקף עד 15 עמודים (לא כולל רשימת המקורות). השאלות עליהן תענה הסקירה ייקבעו ע"י לשכת המדען הראשי. הסקירה תכלול סיכום אינטגרטיבי של הספרות תוך הבאת בקורת (תיאורטית, מתודולוגית ואחרת). אישור לשכת המדען הראשי להשלמת הביצוע של הסקירה יהווה תנאי להמשך קבלת המלגה.
   6. דו"ח התקדמות של המלגאי יוגש בתום השנה הראשונה ובתום השנה השנייה בחתימת המנחה/ים. עם אישור קבלת התואר, תוגש עבודת הדוקטורט על-ידי המלגאי והמנחה/ים. אישור המשרד לדו"חות השנתיים הן של המנחה והן של המלגאי יהוו תנאי להמשך ההתקשרות.
   7. המלגאי יציג את מחקרו בפני נציגי משרד החינוך בתום השנה השנייה ולאחר הגשת עבודת הדוקטורט.
   8. מלגאי היוצא להפסקה בעבודת המחקר העולה על 3 חודשים רצופים, יבקש את אישור המשרד ומלגתו בתקופה זו תוקפא.
   9. מלגאי רשאי לקבל מלגות נוספות או פרסי הצטיינות בגין הישגים אקדמיים למעט ממקור ממשלתי עד לתקרה הנהוגה במוסד ובהתאם לתקנון המוסד. לא יאושר כפל מלגות קיום. בכל מקרה, על המוסד להודיע למשרד מראש ובכתב על כל תשלום נוסף מגורמים אחרים ולקבל את אישורו.
   10. המוסד יעביר למלגאי את כל סכום המלגה המוענק לו מטעם המשרד, ולא ינכה ו/או יקזז ממנו סכום כלשהו המגיע לו מהמלגאי.
2. **אמות מידה להערכת הבקשות:**

הבקשות תעבורנה הליך של מיון, בדיקה והערכה על ידי המשרד.

בשלב הראשון תיבדקנה הבקשות לעניין עמידה בתנאי הסף (סעיף 2 לעיל).

רק בקשות אשר נמצאו עומדות בתנאי הסף, יועברו לשלב השני – שלב ההערכה על-ידי ועדת שיפוט, המורכבת מנציגי לשכת המדען הראשי.

השלב השני של שיפוט ההצעות יבוצע באופן הבא:

1. מגישי ההצעות יוזמנו להציג את הצעות המחקר בפני בעלי תפקידים במשרד ולענות על שאלות הבהרה בנוגע למחקר. בעלי תפקידים רלוונטיים לתחום ההצעה יגבשו חוות דעת עבור כל הצעה המבוססת על:
2. הלימה עם מטרות המשרד ויעדיו כמוגדרים בתכנית האסטרטגית שלו. ניתן למצוא את התכנית האסטרטגית לשנה"ל תשע"ו באמצעות לחיצה על הקישור הבא: <http://meyda.education.gov.il/files/MinhalPedagogy/TochnitAstrategit2015.pdf>
3. מידת הישימות של תכנית העבודה במגוון ההיבטים הקשורים למדיניות המשרד, נהלים וכיו"ב.
4. כל הצעת מחקר תועבר לחוות דעת מתודולוגית של חברי סגל בכיר או חבר סגל בכיר בגמלאות במוסד ישראלי מוכר להשכלה גבוהה, על פי הקריטריונים הבאים:
5. מצוינות מדעית וחדשנות.
6. סיכויי ההצלחה של תכנית העבודה.
7. ועדת השיפוט תעריך את כלל ההצעות בהתבסס על הקריטריונים הבאים:
   1. **רמה מדעית**: מצוינות, חדשנות ומקוריות של המחקר המוצע (50% מהציון הכולל). חוות הדעת של חברי הסגל האקדמי תילקח בחשבון בהקשר לקריטריון זה.
   2. **תרומה ויישומיות**: יכולת תרומתו ויישומו של המחקר במערכת החינוך (40% מהציון הכולל). חוות הדעת של בעלי תפקידים במשרד תילקח בחשבון בהקשר לקריטריון זה.
   3. **הישגי המועמד:** הישגי המועמד/ת בלימודים קודמים (ציונים, פרסים, מאמרים, המלצות וכו') (10% מהציון הכולל).

הבחירה תיעשה רק על פי קריטריונים אלה, ללא קשר למספר הזוכים באותו מוסד או במוסדות אחרים.

בשלב השלישי, יובאו המלצות ועדת השיפוט לאישור ועדת המכרזים.

1. **הגשת המועמדות:**

המועמדות תוגש על גביי טופס ההגשה המצורף כנספח א'. הטופס ימולא בהדפסה ולא בכתב יד. לטופס יצורפו המסמכים הבאים:

* 1. צילום תעודת זהות / מסמך המעיד על היות המועמד אזרח ישראלי, תושב קבע או בעל מעמד עולה (כמוגדר במשרד הפנים) או בעל מעמד אזרח עולה (כמוגדר במשרד לקליטת עלייה).
  2. אישור לימודים מהמוסד בו מבצע המועמד את מחקרו.
  3. תכנית המחקר לדוקטורט (בעברית).
  4. אישור המנחה לתכנית המחקר.
  5. קורות חיים של המועמד.
  6. חיבור בן עמוד (בעברית) המפרט ומרחיב באשר ליישומים החינוכיים האפשריים של ממצאי המחקר.
  7. רשימת פרסומים ועבודות מחקר של המועמד, ככל שישנן.
  8. העתקי תעודות לתארים אקדמיים של המועמד.
  9. גיליונות ציונים של המועמד מלימודי התואר שני. מועמדים הלומדים במסלול ישיר לתואר שלישי – יצרפו גיליונות ציונים לתואר ראשון ושני.
  10. שלושה מכתבי המלצה מאנשי אקדמיה המכירים את המועמדים (לפחות אחד מהם יהיה של מנחה התזה בתואר השני, אם אין מדובר בתלמיד במסלול ישיר, ואחד של מנחה הדוקטורט), בה יעידו על כישורי המועמד בהיבטים הבאים:   
      1. יכולות אקדמיות של המועמד   
      2. התרומה הפוטנציאלית של המחקר לעולם הידע החינוכי
  11. הצהרת התחייבות של המוסד המצורפת בנספח ב', כולל פרטי איש קשר מטעם המוסד

1. **ביצוע התוכנית:**
   1. המשרד מעוניין לבחור עד שמונה זוכים ועד לגובה התקציב העומד לרשותו.
   2. המשרד רשאי לבחור מספר נמוך יותר של זוכים או שלא לבחור זוכים כלל, לפי שיקול דעתו.
   3. ביצוע ההתקשרות בהתאם לקול קורא זה מותנה בזמינות תקציבית.
   4. הוחלט להעניק מלגה למלגאי, ייחתם הסכם התקשרות המצורף כנספח ג' בין המשרד ובין המוסד שבו לומד המלגאי בגין המלגה.
   5. לעניין קול קורא זה מודגש ש"קבלת מלגה" פירושה תשלום סכום המלגה למוסד שבו לומד המלגאי.
   6. עם החתימה על ההסכם יפקיד המוסד הוראת קיזוז על סכום המהווה 5% מסכום התמורה המשולם על ידי המשרד, כביטחון למילוי התחייבויות המוסד, הכול בהתאם להוראה 7.7.1 להוראות התכ"ם לעניין ערבויות ולדרישות המופיעות לעניין זה בהסכם ההתקשרות נספח ג'. המצאת הערבות הינה תנאי מוקדם לכניסתו לתוקף של הסכם ההתקשרות.
   7. המוסד אינו רשאי להעביר או להמחות לאחר את זכויותיו לפי קול קורא זה, כולן או חלקן.
   8. תאריך הפעלת המלגות שיזכו למימון ייקבע בהסכמה בין הצדדים. המועד הצפוי להפעלת המלגה: ינואר 2018.
   9. תשלום המלגה יועבר למוסד בתום כל רבעון החל מתאריך הפעלת המלגות.
   10. המשרד רשאי, בכל עת, בהודעה שתפורסם, להקדים או לדחות את המועד האחרון להגשת בקשות, וכן לשנות מועדים ותנאים אחרים הנוגעים לקול הקורא על פי שיקול דעתו.
2. **זכויות המשרד:**
   1. המשרד רשאי לבטל את הקול הקורא או לפרסם קול קורא חדש על פי החלטתו ללא מתן הסברים כלשהם למבקשים או לכל גורם אחר וללא הודעה מוקדמת.
   2. חתימת המוסד על הסכם ההתקשרות וכל המסמכים הנדרשים, מהווים תנאי מוקדם לחתימה על הסכם התקשרות מצד משרד החינוך. לא חתם המוסד על הסכם ההתקשרות או לא מילא אחר דרישות אחרות הנגזרות מהזכייה בקול הקורא – רשאי המשרד לבטל את זכייתו בקול הקורא. במקרה כזה, יהא המשרד רשאי להכריז על בקשה אחרת כזוכה.
   3. אין באמור לעיל כדי לפגוע בזכויות המשרד לפי חוק חובת המכרזים, ה'תשנ"ב – 1992 או תקנותיו או לפי כל דין אחר.

**נספח א'**

**טופס מועמדות לתכנית מלגות קיום לדוקטורנטים מצטיינים**

|  |  |  |  |
| --- | --- | --- | --- |
| **א. פרטים אישיים** |  |  |  |
|  |  |  |  |
| שם המועמד: |  | | |
| כתובת: |  | | |
| דואר אלקטרוני: |  | | |
| מספר תעודת זהות (כולל ספרת ביקורת): |  | | |
| מספר טלפון נייד: |  | | |
| תאריך לידה: |  | | |
| תאריך עליה (אם קיים): |  | | |
| מין: | זכר/נקבה | | |
| תושבות (עפ"י משרד הפנים/ כמוגדר במשרד לקליטת עלייה): | אזרח / תושב קבע/עולה | | |

|  |  |  |  |  |  |
| --- | --- | --- | --- | --- | --- |
| **ב. ניסיון מקצועי** |  |  |  |  | |
|  |  |  |  |  | |
| 1. ניסיון באקדמיה (מחקר והדרכה) | | | | | |
| שנים | התמחות | | | מוסד וכתובתו | |
|  |  | | |  | |
|  |  | | |  | |
|  |  | | |  | |
|  |  |  |  |  | |
| **ג. השכלה** |  |  |  |  | |
| **תואר** | **ממוצע ציונים** | **מוסד** | | | |
| תואר ראשון |  |  | | | |
| תואר שני |  |  | | | |
| תואר שלישי | \_\_\_\_\_\_\_ |  | | | |
| * מסלול ישיר לדוקטורט - אם כן, יש לציין רק ממוצע ציוני לתואר ראשון   **ד. מידע אודות המלגה המבוקשת**   |  |  | | --- | --- | | נושא המחקר בעברית: |  | | תאריך התחלת הלימודים |  | | סטטוס תכנית מחקר: |  | | מועד אישור/ הגשת תכנית המחקר: |  | | שמות המנחה/ מנחים: |  | | דואר אלקטרוני של המנחה/מנחים: |  | | מחלקתו של המנחה/מנחים: |  | | מוסד המחקר של המנחה/מנחים: |  | | | | | | |
|  |  |  |  |  | |
| **ה. מימון נוסף** |  |  |  |  | |
| מלגות נוספות לרבות מקורות ממשלתיים- נא ציין את הסכום והמקור: | | | | | |
|  | | | | | |
|  | | | | | |
|  | | | | | |
|  | | | | | |
|  |  |  |  | |  |
| **ו. עיסוק מקצועי מחוץ לאוניברסיטה** | | | | | |
|  |  |  |  |  | |
|  | | | | | |
|  | | | | | |
|  |  |  |  | |  |

**הנני מצהיר כי כל הפרטים בבקשה זו מלאים, נכונים ומדויקים.**

**כמו כן הנני מתחייב להודיע על כל שינוי שיחול בפרטים שנרשמו.**

תאריך: **\_\_\_\_\_\_\_\_\_\_\_\_\_\_\_\_\_\_\_\_\_\_\_\_** חתימת המועמד: **\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**מורשה חתימה מטעם המוסד האחראי - מגיש הבקשה:**

שם תפקיד תעודת זהות חתימה + חותמת המוסד תאריך

**נספח ב'**

**לכבוד**

**המדען הראשי**

**משרד החינוך**

**רח' דבורה הנביאה 2**

**ירושלים 91911**

שלום רב,

**הנדון: מלגות לדוקטורנטים**

בשם האוניברסיטה אני מביע הסכמה להשתתף במפעל מלגות הקיום בתחום החינוך ובנושאים רלבנטיים לחינוך, שיוזם המדען הראשי של משרד החינוך, כפי שתואר בקול הקורא מיום \_\_\_\_\_\_\_\_\_\_\_\_

אנו מקבלים את אופן ניהול מפעל המלגות כפי שהוסבר במסמך הנ"ל ואת התנאים שנקבעו על ידי משרד החינוך להשתתפות מוסדנו, המפורטים בסעיפים 1 - 7 שלהלן:

1. האוניברסיטה תשלם מלגות קיום לדוקטורנטים אשר יבחרו על ידי משרד החינוך על פי המלצת צוות מומחים שייקבע על-ידי לשכת המדען הראשי.   
   הסכומים ישולמו על פי הכללים שנקבעו על ידי משרד החינוך, בתשלומים חודשיים שווים למשך פרק הזמן שיקבע על ידי המשרד.
2. האוניברסיטה מתחייבת לדווח דיווח כספי אחת לשנה, לא יאוחר מ- 30 בספטמבר, על הסכומים ששולמו, ואומדן לחודשים אוקטובר-דצמבר, בפירוט הנדרש ע"י משרד החינוך. המשרד יעביר את הכספים שנקבעו על ידו עד תום שנת הכספים.
3. האוניברסיטה תעביר מדי שנה למדען הראשי, דיווח התקדמות בעבודת המחקר של הדוקטורנט, חתומה על ידו, על ידי מנחה העבודה והיחידה לתלמידי מחקר.
4. מצא המדען הראשי כי הדוקטורנט אינו עומד בתנאים שנקבעו למתן המלגה, מפאת עיכובים בהתקדמות או מסיבה אחרת, והורה לאוניברסיטה להשהות/להפסיק את מתן המלגה, תודיע על כך האוניברסיטה למקבל המלגה תוך שבוע ימים מיום קבלת מכתבו של המדען הראשי, ותפסיק את תשלומי המלגה לא יאוחר מ- 30 יום מיום מסירת ההודעה למקבל המלגה.
5. מצאה האוניברסיטה כי יש עילה להשהות/להפסיק את מתן המלגה, תודיע על כך למדען הראשי ותביא בפניו בכתב את הנימוקים שבגינם יש ברצונה להשהות/להפסיק התשלומים. כל עוד לא אישר המדען הראשי את ההשהיה/הפסקה של המלגה, תשולם המלגה כסדרה. עיכב המדען הראשי את אישורו יותר מ- 30 יום ממועד קבלת ההודעה, תהיה האוניברסיטה רשאית להשהות את התשלומים עד לבירור עם המדען הראשי וקבלת אישורו.
6. משרד החינוך אינו מתחייב להעניק לתלמידי האוניברסיטה מספר מסוים של מלגות. המשרד רשאי שלא להעניק כלל מלגות לתלמידי האוניברסיטה אם מועמדיה לא יימצאו זכאים לכך.

בברכה,

פרטי איש/אשת קשר מטעם ראשות המחקר:

שם מלא: \_\_\_\_\_\_\_\_\_\_\_\_\_\_\_\_\_\_\_\_\_\_\_\_

תפקיד: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

מען אלקטרוני: \_\_\_\_\_\_\_\_\_\_\_\_\_\_\_\_\_\_\_\_

מספר טלפון: \_\_\_\_\_\_\_\_\_\_\_\_\_\_\_\_\_\_\_\_\_\_

הסכם

שנחתם ביום \_\_\_\_\_\_\_\_ בחודש \_\_\_\_\_\_\_\_ 2017 בירושלים

**בין**

***בין מדינת ישראל באמצעות ממשלת ישראל המיוצגת על ידי*** *לשכת המדען הראשי וסגנית חשב משרד החינוך* ***(להלן: "****המשרד****") המורשים לחתום בשם המדינה על פי הרשאות שפורסמו בילקוט הפרסומים***

**לבין**

(להלן "המוסד")

הואיל ומשרד החינוך מעוניין לפתח עתודות של חוקרים בתחום החינוך והדיסציפלינות

התורמות לגוף הידע בחינוך, באמצעות הענקת מלגות קיום לדוקטורנטים

מצטיינים;

והואיל והמוסד מצהיר, כי הוא נכון להעניק את המלגה לדוקטורנטים מצטיינים כפי

שנבחרו על ידי המשרד ועל פי תנאיו;

והואיל והמדינה מסכימה להתקשר עם המוסד לצורך תשלום המלגות לאחר

שההתקשרות אושרה על ידי ועדת מכרזים ביום 11.7.17.

לכן הוסכם בין הצדדים כלהלן:

1. המבוא להסכם זה על נספחיו מהווה חלק בלתי נפרד ממנו ודינו לכל דבר ועניין כדין החוזה גופו.
2. במקרה של סתירה בין הוראות ההסכם להוראות הנספחים יגברו הוראות ההסכם.
3. המוסד יחתים את הזוכה במלגה על כתב התחייבות לפיו הדוקטורנט מקבל על עצמו לקיים את ההתחייבויות, המפורטות בקול הקורא מיום 18 ביולי 2017 (וכן מקבל על עצמו לקיים את התנאים המפורטים בהסכם זה). העתק מכתב ההתחייבות יוגש ללשכת המדען הראשי.
4. המוסד מצהיר כי יש לו התשתית הדרושה בתחום העיסוק של המחקר הכוללת ציוד, כוח אדם וידע, אשר תעמוד לרשות הדוקטורנט במהלך תקופת ההסכם וכי הוא יאפשר לדוקטורנט לבצע את המחקר בהתאם לתנאי הסכם זה על נספחיו ויספק לו את התשתית, הציוד וכוח אדם הדרושים.
5. על הדוקטורנט ליידע בהקדם את משרד החינוך במידה וזכה במלגה נוספת, לאחר שקיבל מלגת קיום מאת משרד החינוך.
6. הדוקטורנט יצהיר כי ביצוע המחקר אינו מפר זכויות קניין רוחני של צד שלישי כלשהו.
7. משרד החינוך יעביר למוסד סכומים עבור תשלום מלגות לדוקטורנטים כמפורט בנספח א' של הסכם זה, בהתאם ללוח הזמנים המפורט שם.
8. המוסד מתחייב לשלם לדוקטורנט את מלוא כספי המלגה שהתקבלו אצלו מהמשרד במועדים שנקבעו ואשר מפורטים בנספח א'. זאת, בכפוף לתנאים שנקבעו בקול הקורא מתאריך 18.7.17 והמצוינים בנספח ב' של ההסכם.
9. א. הסכם זה הוא לתקופה המתחילה ב – 30.12.2017 ומסתיימת ב – 30.12.2020.

ב. הצדדים רשאים להאריך את ההתקשרות לתקופה נוספת, בכפיפות להוראות

חוק המכרזים התשנ"ב 1992, ובכפיפות להוראות החשב הכללי במשרד האוצר.

1. בסך הכל ישלם המשרד למוסד על פי אבני הדרך ועל פי דו"ח המפרט את ההתקדמות בביצוע עבודת הדוקטורט, זאת, כנדרש בקול הקורא (נספח ב' להסכם). התשלום יועבר לאחר שהמשרד יאשר את החשבונות ואת הדו"ח בהתאם ללוח הזמנים לתשלום המלגה (נספח א').

אגף הכספים במשרד ישלם למוסד 30 יום ועד 60 יום מקבלת החשבון על פי אישור מטעם לשכת המדען הראשי שעבודת הדוקטורט מתקדמת כמתוכנן.

1. המשרד רשאי לעכב את תשלום המלגה אם החליט לבצע בדיקה כספית או מקצועית; במקרה זה, ישולם הסכום לאותו מועד תוך 30 יום לאחר שהמשרד אישר בעקבות הבדיקה כי הדוקטורנט והמוסד עמדו בכל תנאי הקול הקורא והוראות הסכם זה, אך לא לפני המועדים לתשלום המלגה הקבועים בלוח הזמנים לתשלום המלגה נספח א'. החליט המשרד כאמור, יודיע על כך בהקדם האפשרי למוסד.
2. לא מילאו הדוקטורנט או המוסד התחייבות מהתחייבויותיהם לפי הסכם זה על נספחיו או מילאו אותה באיחור, המשרד לא יהא חייב בתשלום המלגה עד למילוי התחייבויות הדוקטורנט או המוסד, לפי העניין; למוסד או לדוקטורנט לא יהיו תביעות ו/או טענות נגד המשרד בגין אי השלמת תשלום המלגה כאמור והם ישאו בכל נזק אשר יגרם כתוצאה מכך.
3. בתום תקופת ההסכם יגיש המוסד למשרד החינוך את עבודת הדוקטורט בצרוף אישורה על ידי המוסד.
4. המשרד יהיה רשאי לקזז את הסכומים ששולמו למוסד בגין המלגה או חלקם אם המוסד לא ימציא את עבודת המחקר המאושרת עד תום תקופת ההסכם.

1. **ידע, זכויות במחקר ופרסום**
2. פרשנות - בהסכם זה יהיו למונחים הבאים המשמעות שלהלן:

**זכויות קניין רוחני** - לרבות זכויות על פי חוק זכות יוצרים, 1911, ופקודת זכות יוצרים, 1924, זכויות לפי חוק הפטנטים, התשכ"ז – 1967, זכויות לפי פקודת סימני מסחר, תשל"ב – 1972, זכויות על פי פקודת הפטנטים והמדגמים, זכויות ב- "סוד מסחרי" לפי חוק עוולות מסחריות, התשנ"ט – 1999,חוק זכויות מטפחים של זני צמחים, התשל"ג – 1973 וזכויות אחרות במידע שאינו נחלת הכלל.

**תוצר ידע**- כל רעיון, ממצא, מסקנה, תוצאה, שיטה ואינפורמציה שאינם נחלת הכלל, שהם תוצאה של המחקר, בין אם יש בהם או עשויות להיות בהם זכויות קניין רוחני ובין אם לאו;.

**הגנה על תוצר ידע** – כל שיטה חוקית להגנה על ידע באמצעות זכויות קניין רוחני בארץ או בחו"ל, לרבות הגשת בקשה לרישום תוצר הידע לפי חוק הפטנטים, התשכ"ז – 1967.

**רשיון שימוש** – חוזה המתיר שימוש בזכויות קניין רוחני בתוצר ידע.

**מוסד להעברה טכנולוגית** – תאגיד, אשר אחראי למסחור הקניין הרוחני של המוסד.

ב. זכויות קניין רוחני

* + 1. המוסד יודיע למשרד ללא דיחוי על כל תוצר ידע, שעשוי להיות לו שימוש יישומי, ושניתן להגן עליו באמצעות זכויות קניין רוחני, ויפרט הפעולות שבכוונתו לנקוט בקשר לכך, בין בעצמו ובין באמצעות מוסד להעברה טכנולוגית.
    2. אם להערכת המוסד עשוי להיות לתוצר שימוש יישומי, יהיה על המוסד לנקוט באמצעים סבירים להגן על זכויותיו בתוצר הידע, כדי לפעול לניצול יעיל של תוצר ידע זה. הבעלות בתוצר הידע תוקנה למוסד או למוסד להעברה טכנולוגית בלבד, על פי תנאי הסכם זה. העברת בעלות בתוצר ידע או רישומו על שם צדשלישי שאיננו המוסד או המוסד להעברה טכנולוגית ייעשה רק באישור בכתב ומראש של המשרד בעקבות בקשה מנומקת.
    3. הגנה על תוצר הידע ומתן רשיונות שימוש בו ייעשו באופן שיקדם את הידע ויאפשר שימוש יישומי בו ובכפוף לזכויות המשרד והמדינה לפי הסכם זה.
    4. פעל המוסד להגן על תוצר הידע – יודיע על כך למשרד ללא דיחוי ויעביר לידי המשרד את המסמכים המעידים כי קיימת הגנה על תוצר הידע, וכל מסמך אחר שיידרש על-ידי המשרד.
    5. רשיון שימוש בתוצר הידע לצד שלישי יבטיח כי מקבל הרשיון יפעל לניצול סביר של תוצר הידע, תוך זמן סביר, על בסיס תוכנית מימוש מוגדרת. רשיון השימוש יקנה למוסד או למוסד להעברה טכנולוגית, במידה של אי עמידה בתנאי זה, זכות לבטל את הרשיון או להקנות רשיון שימוש נוסף לצד רביעי לצורך מימוש הידע.
    6. המוסד ייתן עדיפות לאינטרס הציבורי בהפצת תוצר הידע, בשים לב לשוק הרלבנטי, בעת החלטה על היקף הרשיון ומידת בלעדיותו.
    7. המוסד יודיע למשרד ללא דיחוי על מתן רישיון שימוש בידע בצירוף חוזה הרשיון וכל מסמך אחר הקשור אליו וכל מסמך שיידרש על-ידי המשרד.
    8. כל תמורה שהיא, במישרין או בעקיפין, בכסף או בשווה כסף, בגין רשיון שימוש בתוצר הידע, תועבר למוסד או למוסד להעברה טכנולוגית בלבד. מבלי לגרוע מהאמור, לא תועבר כל תמורה כספית לדוקטורנט או לצוות המחקר מצד שלישי, בגין ביצוע המחקר או הענקת רשיונות שימוש בתוצר הידע, שלא באמצעות המוסד או מוסד להעברה טכנולוגית.

ג. רשיון שימוש לא בלעדי בתוצר הידע למדינה

* + - 1. כל פעולה בתוצר הידע, לרבות ההגנה עליו ומתן רשיונות ביחס אליו, תהיה בכפוף לאמור בהסכם זה בכלל ולזכויות המדינה בתוצר הידע בפרט.
      2. המדינה תקבל ללא תמורה רישיון לא בלעדי, בלתי חוזר, לעשות שימוש בתוצר הידע, במישרין או באמצעות גורם אחר, לצרכי מערכת החינוך; מובהר בזאת כי הקביעה מהם צרכי מערכת החינוך תקבע על-ידי משרד החינוך. רשיון כאמור יוענק למדינה במקביל להודעה על פיתוח של תוצר ידע יישומי, כאמור בסעיף ב (2).
      3. הודיעה המדינה בהתאם לסעיף (2) לעיל, כי היא מעוניינת לעשות שימוש בתוצר הידע, יספק המוסד למדינה את כל המידע, המסמכים, המדגמים והתרשימים שיסייעו בהגנה על תוצר הידע ויחתום על כל מסמך שיידרש על-ידי המשרד לרבות כתבי ויתור, כתבי העברה, יפויי כוח וכיוצ"ב.

**15. סודיות ופרסום**

1. המשרד יהא רשאי לפרסם את ממצאי המחקר בכל דרך שתראה לו, ובלבד שבמסגרת הפרסום יאוזכר שמם של דוקטורנט והמוסד.
2. בכל פרסום פומבי שהוא יאזכרו המוסד, הדוקטורנט או כל גורם אחר מטעמם את מימון המשרד בנוסח הבא: "מחקר זה מומן על-ידי משרד החינוך".
3. פרט לאמור לעיל, המוסד והדוקטורנט ישמרו בסודיות כל מידע ומסמך מכל סוג שהוא, שיגיע אליהם או לחוקריהם או לעובדיהם או למי מטעמם מהמשרד ומצהירים כי ידוע להם שאי מילוי ההתחייבויות על פי סעיף קטן זה מהווה עבירה לפי סעיף 118 לחוק העונשין, תשל"ז – 1997.
4. המוסד מתחייב להחתים כל מי שיקבל כל מידע או מסמך כאמור בסעיף ג' לעיל במסגרת ביצוע הסכם זה על הצהרת סודיות וכן להחתים אותם על הצהרה לפיה ידוע להם שאי מילוי ההתחייבויות על פי סעיף קטן זה מהווה עבירה לפי סעיף 118 לחוק העונשין, תשל"ז - 1997.

**16. הפסקת ההתקשרות**

1. הפסקת ההתקשרות -
   * + 1. הפרו הדוקטורנט או המוסד את ההסכם הפרה יסודית או הפרו אותו הפרה לא יסודית ולא תיקנו את ההפרה בתקופת הארכה שתינתן להם על-ידי המשרד בכתב, יהיה המשרד רשאי לבטל את ההסכם.
       2. ביטל המשרד את ההסכם בהתאם להוראות סעיף (1) להלן, יחזיר המוסד את גובה המלגה שקיבל, ואשר לא שולמה לדוקטורנט, בצירוף הפרשי הצמדה; כן רשאי המשרד לדרוש מהמוסד או מהדוקטורנט, לפי העניין, השבת כל נזק או הוצאה שנגרמו לו כתוצאה מההפרה וזאת בנוסף לכל זכות או סעד שיעמדו למשרד לפי כל דין.
       3. דרש המשרד את החזר התמורה לפי הסכם זה, יעשה המוסד ככל יכולתו, כדי לגבות את סכומי התמורה אשר שולמו לדוקטורנט מכוח הסכם זה.
       4. הודיע המשרד למוסד ולדוקטורנט כי על אף ההפרה, הוא מעוניין להמשיך ולהעניק את המלגה בהתאם לתנאי הסכם זה, רשאי המשרד לעכב ביצוע כל תשלום עד לאחר שהדוקטורנט או המוסד, לפי העניין, ימלאו אחר כל הוראות הסכם זה ויתקנו את כל הטעון תיקון לשביעות רצון המשרד.
2. כוח עליון -
   * + 1. על אף האמור לעיל, המוסד או המשרד לא יהיו אחראים לעיכוב הביצוע או אי הביצוע של התחייבויותיהם לפי הוראות ההסכם, כולן או מקצתן, אם העיכוב או אי הביצוע הם תוצאה של כוח עליון.

בהסכם זה, "**כוח עליון**" משמעו - אירוע או גורם אשר בעת כריתת ההסכם, המוסד ו/או המשרד לא ידעו או חזו אותו מראש ו/או לא היה עליהם לדעת או לחזותו מראש, ו/או הוא אינו בשליטתם, והמונע באופן ישיר מהמוסד או מהמשרד למלא התחייבויותיהם על-פי ההסכם, כולן או מקצתן, ו/או גורם לכך שקיום ההסכם באותן נסיבות יהא בלתי אפשרי או שונה באופן יסודי ממה שהוסכם עליו בין הצדדים.

למען הסר ספק מובהר בזאת כי האירועים המפורטים להלן לא יחשבו לכוח עליון: שירות מילואים של הדוקטורנט או עובדים, שאינו במסגרת מצב מלחמה או גיוס כללי; שביתה או השבתה או עיצומים, למעט שביתה כללית וענפית.

* + - 1. הייתה ההפרה של ההסכם תוצאה של כוח עליון, ואירוע הכוח העליון נמשך שישה חודשים או יותר – רשאי יהיה המשרד להביא את ההסכם לסיומו.
      2. כל צד יודיע למשנהו על כל אירוע של כוח עליון מיד אם היוודע לו קרות האירוע.
      3. אירע אירוע המהווה כוח עליון כמשמעותו בסעיף זה ידונו הצדדים על האמצעים שיש לנקוט בכדי להקטין ו/או לצמצמם השפעת הכוח העליון על ביצוע ההסכם.

**17. יחסי המשרד עם הדוקטורנט ו/או המוסד**

* 1. מובהר בזאת כי המוסד ו/או הדוקטורנט משמשים כקבלן עצמאי לצורך ביצוע המחקר, ועליהם בלבד תחול האחריות על פי דין בגין כל אובדן או נזק אשר ייגרם לכל גורם אחר, לרבות עובדים או כל גורם אחר הפועל בשמם בביצוע המחקר.
  2. אין לראות בכל זכות הניתנת על פי הסכם זה למשרד להדריך או להורות את הדוקטורנט או את המוסד או עובדיו או הפועלים בשמו אלא אמצעי להבטיח ביצוע הוראות הסכם זה, ולא יהיו למוסד או לדוקטורנט או לעובדיהם או הפועלים בשמם כל זכות של עובד מדינה, והם לא יהיו זכאים לקבל תשלומים, פיצויים או הטבות אחרות בקשר עם ביצוע הסכם.
  3. המוסד יהיה אחראי לביצוע כל הניכויים שיש לבצעם על פי דין מהמלגה ועליו בלבד תחול האחריות לתשלום המסים, הארנונות, והתשלומים הסוציאליים והאחרים בהתאם לכל דין ונוהג.
  4. במידה וייגרמו למשרד אגב ביצוע הסכם זה הוצאות בין בקשר לתביעה שתוגש נגד המשרד בין בנוגע למעשים או מחדלים של המוסד או של הדוקטורנט או של עובדיו או של הפועלים מטעמו להם אחראים המוסד או הדוקטורנט על-פי דין, המוסד ישפה את המשרד בעבור כל תביעה או הוצאה שנגרמה לו על פי פס"ד חלוט, כולל שכר טרחת עורך-דין, ובלבד שהמשרד הודיע למוסד על התביעה ואפשר למוסד להתגונן מפניה.
  5. למען הסר ספק, מובהר כי המוסד לא יהיה אחראי כלפי המשרד ולא ישפה את המשרד בכל מקרה בו התביעה ו/או הנזק ו/או ההוצאה כאמור יגרמו למשרד כתוצאה משימוש המשרד ברישיון השימוש אשר ניתן לו על פי הסכם זה או יישום תוצאות המחקר בכל דרך, או כתוצאה מיישום תוצאות המחקר בידי צד שלישי.
  6. מבלי לפגוע באחריות המוסד לפי הוראות הסכם זה, מתחייב המוסד בתקופת ההסכם לבטח את הדוקטורנט וכן לבטח עצמו באחריות מעבידים מפני תביעות צד שלישי. המוסד יציג את האישור בגין קיומן של פוליסות הביטוח האמורות לפני המשרד לפי בקשתו.

**18. הוראות כלליות**

* 1. המוסד או הדוקטורנט אינם רשאים להעביר זכויות או חובות לפי הסכם זה, כולן או מקצתן לאחר ללא קבלת הסכמת המשרד מראש ובכתב.
  2. אם אחד הצדדים לא ישתמש במקרה מסוים או במקרים מסוימים בזכויותיו לפי הסכם זה, לא ייחשב הדבר כויתור של אותו צד על זכויותיו אלה, לא לגבי המקרה המסוים ולא לגבי מקרים שיקרו לאחר מכן.
  3. המשרד רשאי לקזז כל סכום או תשלום המגיע לו מהמוסד כנגד כל סכום או תשלום המגיע למוסד מהמשרד, לאחר מתן הודעה למוסד.

לראייה באנו על החתום

בשם המדינה (צד א'): בשם המוסד (צד ב'):

\_\_\_\_\_\_\_\_\_\_ \_\_\_\_\_\_\_\_\_\_\_ \_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_

לשכת המדען סגנית חשב המשרד חשב סמנכ"ל כספים

הראשי

חתימה וחותמת המוסד

נספח א' - לוח הזמנים לתשלום המלגה

נספח ב' - תוכנית הדוקטורנט

**נספח א'**

**לוח זמנים לתשלום מילגה לדוקטורנט .......**

**נושא הדוקטורט....**

א. התשלומים ישולמו בתשלומים חודשיים שווים, ובסך הכל: 245,000 ₪

ב. התשלומים לאוניברסיטה יבוצעו במועדים הבאים –

|  |  |  |
| --- | --- | --- |
| **תקופה** | **מועד הגשת חשבונית ודוח התקדמות** | **סה"כ לתקופה** |
|  |  |  |
|  |  |  |

1.1.18-30.6.18 30.6.18 40,833

1.7.18-31.12.18 31.12.18 40,833

1.1.19-30.6.19 30.6.19 40,833

1.7.19-31.12.19 31.12.19 40,833

1.1.20-30.6.20 30.6.20 40,833

1.7.20-31.12.20 31.12.20 40,835